《寄秦汝立》
明代·童珮

思君无那路重重，何处山形是九龙。
蒋诩门前三径竹，陶潜宅里一株松。
汲泉酿酒添新瓮，留客裁诗入暮钟。
今夜阑干挂春月，清光可似别时浓。

作者简介：浙江龙游人，字子鸣，一字少瑜。世为书商，好读书，能诗。尝问学于归有光。善考订书画、金石、鼎彝，藏书数万卷，手自勘雠。卒年五十四。有《童子鸣集》。